Juriidilise isiku tulumaksu laekumine
paranes juunis ja eriti juulis silmnähtavalt. Rahandusministeerium
põhjendab muudatust maksulaekumise sesoonsusega, sest juuli on tüüpiline
dividendide maksmise kuu.
Juuli lõpuks ulatus ettevõtete tulumaksulaekumine 2,2 miljardi kroonini ehk 90,1%ni aastaplaanist. Juunis laekus 787,4 miljonit krooni.
Rahandusministeerium märkis, et selle maksu laekumist oodati juulis mõnevõrra väiksemas mahus, kuid kaugeleulatuvaid järeldusi sellest teha ei saa ja juriidiliste isikute tulumaksu osa kogu maksulaekumises on üsna tähtsusetu.
Juuli lõpuks laekus riigieelarvesse 35,7 mld krooni makse.